CELEX: 32012R0103
Language: et
Date: 2012-02-07 00:00:00
Title: Komisjoni rakendusmäärus (EL) nr 103/2012, 7. veebruar 2012 , teatavate kaupade klassifitseerimise kohta kombineeritud nomenklatuuris

9.2.2012   
            
            
               ET
            
            
               Euroopa Liidu Teataja
            
            
               L 36/17
            
         KOMISJONI RAKENDUSMÄÄRUS (EL) nr 103/2012,
   7. veebruar 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. veebruar 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Moodulseinaekraan (nn LED-sein) mitme mooduliga, millest igaüks moodustab umbes 38 × 38 × 9 cm suuruse plaadi.
                  Igal plaadil on punased, rohelised ja sinised valgusdioodid, iga plaadi lahutusvõime on 16 × 16 pikslit, punktisamm 24 mm, heledus 2 000 cd/m2 ja värskendussagedus üle 300 Hz. Plaatidel on ka juhtelektroonika.
                  Ekraan on tehtud koos töötlussüsteemiga, millel on
                  
                              —
                           
                           
                              videoprotsessor, mis võtab vastu mitmesuguseid sisendsignaale (nt CVBS, Y/C, YUV/RGB, (HD-)SDI või DVI) ja võimaldab mastaapida pilti/videot ekraani suuruseks, ning
                           
                        
                              —
                           
                           
                              signaaliprotsessor, mis võimaldab sisendsignaali pikslid ekraani jaoks vastavaks muuta.
                           
                        Töödeldud signaal saadetakse kiudoptiliste kaablite kaudu signaaliprotsessorist andmejaoturisse. Andmejaotur saadab andmed omakorda ekraani eri plaatidele.
                  Ekraan ei ole ette nähtud lähidistantsilt vaatamiseks. Seda kasutatakse spordi-/meelelahutusüritustel, jaemüügi reklaamtahvlitena jne.
               
               
                  8528 59 80
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 4 ning CN-koodide 8528, 8528 59 ja 8528 59 80 sõnastusega.
                  Moodulseinaekraani ja videotöötlussüsteemi loetakse funktsionaalplokiks XVI jaotise märkuse 4 tähenduses, sest need kujutavad endast eraldi komponente, mis on omavahel elektrikaablite või muude seadmete kaudu ühendatud ja ette nähtud mõne selgelt määratletud funktsiooni ühitatud täitmiseks.
                  Plokk võimaldab kuvada eri allikatest pärit videopilte, mis on rubriigis 8528 täpsustatud individuaalne funktsioon.
                  Pidades silmas seda, et plokk võimaldab kuvada eri tüüpi videoid, ei saa seda pidada elektriliseks visuaalsignalisatsiooniseadmeks. Seepärast ei või seadet klassifitseerida tabloona rubriiki 8531 (vt ka HSi selgitavad märkused, rubriik 8531, punkt D).
                  Seega tuleb plokk klassifitseerida muu värvimonitorina CN-koodi 8528 59 80 alla.